มื้อเย็นไม่รู้จะทานอะไรดี ไม่อยากทานที่ห้างเพราะเริ่มเบื่อแบบเดิมๆ เลยขับรถไปเรื่อยๆชิดซ้ายไว้ เจอร้านนี้พอดีค่ะ พอมีที่จอดรถริมถนน ลูกค้ายังไม่แน่นเกินไป ดูน่าทานด้วย ตกลงปลงใจที่นี่เลย

เราจอดรถไว้ริมถนนค่ะ ช่วงเวลาที่เราไปคือหกโมงกว่าๆ แต่แอบเห็นป้ายร้านแจ้งว่าช่วงเวลา 16.00-19.00 น. ให้จอดรถในซอยเจริญนคร19 ทางร้านมีที่จอดรถไว้ให้ค่ะ ถ้าจอดริมถนนระวังโดนล็อคล้อ เราก็แอบหวาดเสียวเหมือนกัน แต่อาศัยว่านั่งอยู่ริมถนนด้านนอกถ้าโดนก็จะไหวตัวทัน รีบไปเลื่อนรถเลย 5555555555

เมนูที่สั่ง คือ บะหมี่แห้ง และบะหมี่ต้มยำ รสชาติอร่อยดีนะคะ น้ำซุปร้อนๆ ส่วนรสต้มยำกลมกล่อมดี เผ็ดนำเปรี้ยวเล็กน้อย ส่วนลูกชิ้นคือดีมาก ไม่คาวและไม่รู้สึกว่าเป็นแป้งเลย มีหลากหลายแบบไม่ซ้ำกัน ให้มาอย่างละชิ้น แต่อร่อยทุกอย่างเลยค่ะ